Diari Oficial de la Generalitat Valenciana


Sumari del DOGV 7075, del 25-07-2013 (2013/7535)

Notificació de la sentència dictada en el procediment ordinari número 217/2009.
-------------------------------------------------------------------------------

### Dades del document

Número de DOGV
:   7075

Data del DOGV
:   25-07-2013

Secció del DOGV
:   IV. ADMINISTRACIÓ DE JUSTÍCIA

Número del document
:   2013/7535


Organisme emissor
:   Jutjat de Primera Instància i Instrucció Número 2 de Vinaròs

Tipus de document
:   Edicte

Notificació de la sentència dictada en el procediment ordinari número 217/2009.  
 [2013/7535]  
En este procediment ordinari, seguit a instàncies de Bartolomé Cabanes Bayarri contra Wolfgang Fritz Groth i Angelika Lennanrtz, s'ha dictat la sentència que, literalment, diu així:  
«Elena Zabalza Sánchez, jutgessa titular del Jutjat de Primera Instància i Instrucció número 2 d'esta ciutat i partit, he vist estes actuacions de juí ordinari, seguides amb el número 217/2009 entre el demandant, Bartolomé Cabanes Bayarri, representat pel procurador Juan Ferrer i assistit del lletrat senyor Polo Ostariz, i la part demandada, Wolfgang Fritz Groth i Angelika Lennanrtz, declarats en rebel·lia processal.  
  
Dispositiva  
Desestime la demanda formulada pel procurador Juan Ferrer, en nom i representació de Bartolomé Cabanes Bayarri, contra Wolfgang Fritz Groth i Angelika Lennanrtz, declarats en rebel·lia, i declare que no pertoca la prescripció adquisitiva a favor de l'actor respecte a la finca registral número 7894, inscrita en el Registre de la Propietat de Vinaròs, llibre 67, foli 53, inscripció 1a, propietat dels demandats, amb expressa imposició de costes a l'actor.  
  
Notifiqueu la present resolució a les parts del present expedient i feu-los saber que s'hi pot interposar un recurs d'apel·lació davant de l'Audiència Provincial de Castelló. El recurs s'interposarà davant del tribunal que haja dictat la resolució que s'impugne dins del termini de 20 dies hàbils, comptats des de l'endemà a la notificació d'aquella. En la interposició del recurs, l'apel·lant ha d'exposar les al·legacions en què es base la impugnació, a més d'esmentar la resolució contra la qual s'apel·la i les decisions que s'impugnen, tal com preveu l'article 458 de la Llei d'Enjudiciament Civil, després de la reforma operada per la Llei 37/2011, de 10 d'octubre, de Mesures d'Agilització Processal.  
  
De conformitat amb la disposició addicional 15a de la Llei Orgànica del Poder Judicial, introduïda per l'article 1.19 de la Llei Orgànica 1/2009, de 3 de novembre, per a interposar el recurs d'apel·lació, la part recurrent ha de constituir un depòsit de 50 euros, el qual s'ha de consignar en el compte de consignacions d'este Jutjat, i no es podrà admetre a tràmit el recurs si no s'ha constituït el depòsit.  
  
Porteu una testimoniança d'esta resolució a les actuacions principals, i deixeu-ne l'original en el llibre corresponent.  
Esta és la meua sentència, que dispose, mane i firme Elena Zabalza Sánchez, jutgessa del Jutjat de Primera Instància i Instrucció número 2 de Vinaròs i partit. En done fe.»  
Publicació. L'anterior sentència va ser llegida i publicada per la jutgessa que la subscriu, mentres celebrava audiència pública en el dia de la data. En done fe.  
I atés que els demandats, Wolfgang Fritz Groth i Angelika Lennanrtz, es troben en parador desconegut, expedisc este edicte a fi que els valga de notificació de forma deguda.  
  
Vinaròs, 31 de juliol de 2012.- El secretari judicial: Sebastián Juan Roso Pablo.